Diari Oficial de la Generalitat Valenciana


Sumari del DOGV 3280, del 07-07-1998 (1998/5684)

DECRET 86/1998, de 16 de juny, del Govern Valencià, pel qual accepta la cessió gratuïta de la propietat de l'immoble de 800 m² de superfície situat a la partida El Tejar, c/Alacant, de Llosa de Ranes, destinat a la construcció d'un centre de salut, realitzada per l'ajuntament d'aquest municipi.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1998/06/16/86/dof/vci/html**

### Dades del document

Número de DOGV
:   3280

Data del DOGV
:   07-07-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/5684


Data del document
:   16-06-1998

Organisme emissor
:   Conselleria d'Economia, Hisenda i Administració Pública

Tipus de document
:   Decret

DECRET 86/1998, de 16 de juny, del Govern Valencià, pel qual accepta la cessió gratuïta de la propietat de l'immoble de 800 m² de superfície situat a la partida El Tejar, c/Alacant, de Llosa de Ranes, destinat a la construcció d'un centre de salut, realitzada per l'ajuntament d'aquest municipi. [1998/X5684]
  
L'Ajuntament de Llosa de Ranes, en sessió plenària del dia 19 de juny de 1996, acordà la cessió gratuïta a la Generalitat Valenciana de la propietat de l'immoble de 800 m² de superfície situat a la partida El Tejar, c/Alacant, propietat de l'ajuntament.
  
La cessió es realitza amb la finalitat determinant que s'hi construïsca un centre de salut.
  
A petició del conseller de Sanitat, s'iniciaren els tràmits legals oportuns per a l'acceptació i la formalització de la cessió gratuïta de l'immoble, realitzada a favor de la Generalitat Valenciana.
  
D'acord amb el que disposa l'article 22 de la Llei 3/1986, de 24 d'octubre, de Patrimoni de la Generalitat Valenciana, correspon al Govern Valencià l'acceptació de la cessió gratuïta indicada.
  
Per això, a proposta del conseller d'Economia, Hisenda i Administració Pública i amb la deliberació prèvia del Govern Valencià, en la reunió del dia 16 de juny de 1998,
  
DECRETE
  
Article 1
  
Acceptar la cessió gratuïta de la propietat, realitzada per l'Ajuntament de Llosa de Ranes, de l'immoble de 800 m² de superfície situat a la partida El Tejar, c/Alacant, d'aquesta població, que confronta: nord, part de la parcel·la cadastral 6, polígon 6 (finca registral 3.117), propietat de l'ajuntament, abans de la Sra. Consuelo Pardo Tortosa, part de la parcel·la cadastral 7, polígon 6, propietat de la Cooperativa Agrícola Mare de Déu del Miracle, i part de la parcel·la cadastral 7, polígon 6 (finca registral 3.123), propietat de l'ajuntament; sud, part de la parcel·la cadastral 6, polígon 6 (finca registral 3.117), propietat de l'ajuntament, abans de la Sra. Consuelo Pardo Tortosa, séquia de la Llosa i part de la parcel·la cadastral 7, polígon 6 (finca registral 3.123), propietat de l'ajuntament; est, part de la parcel·la cadastral 7 polígon 6, propietat de l'ajuntament (finca registral 3.123), part de la parcel·la cadastral 7 propietat de la Cooperativa Agrícola i part de la parcel·la cadastral 7, polígon 6, propietat de l'ajuntament (finca registral 3.123); i oest, futur carrer d'Alacant.
  
Aquesta finca haurà de segregar-se de l'agrupació que s'efectua amb les següents:
  
1. Finca de 1.050 m² de superfície, inscrita en el Registre de la Propietat de Xàtiva, llibre 40, tom 909, finca 3.117. Referència cadastral 46/159/000/00/006/00902.
  
2. Finca de 268,53 m² de superfície, inscrita en el Registre de la Propietat de Xàtiva, llibre 41, foli 22, finca 3.123. Referència cadastral: part de la parcel·la 46/159/000/00/006/00877.
  
Article 2
  
La cessió gratuïta efectuada per l'Ajuntament de Llosa de Ranes es fa amb la condició de construir en l'immoble un centre de salut.
  
Article 3
  
Les despeses que ocasione la subscripció del corresponent document públic, quant a l'agrupació i segregació registral, aniran a càrrec de l'Ajuntament de Llosa de Ranes i, quant a la cessió i acceptació, aniran a càrrec de la Generalitat Valenciana.
  
Article 4
  
El dret de propietat derivat de la cessió s'haurà d'incorporar a l'Inventari General de Béns i Drets de la Generalitat Valenciana, i inscriure's al seu nom en el Registre de la Propietat.
  
DISPOSICIÓ FINAL
  
La Conselleria d'Economia, Hisenda i Administració Pública realitzarà els tràmits necessaris per a fer efectiu el que disposa aquest decret.
  
València, 16 de juny de 1998
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller d'Economia, Hisenda i Administració Pública,


Còpia Permalink ELI